195. ΝΟΜΟΣ υπ’ αριθ.  2835 της 11/18  Ιουλ.2000  (ΦΕΚ  Α΄166) Αναβολή διαγωνισμού του Α.Σ.Ε.Π. Δοκιμασία δεξιοτήτων αποφοίτων Ενιαίου Λυκείου. Άρθρ 1.- 1. Η ημερομηνία διεξαγωγής του γραπτού διαγωνισμού που έχει οριστεί με την Προκήρυξη 7/1Π/2000 της 2.3.2000 του Α.Σ.Ε.Π. (ΦΕΚ 122/2.3.2000 Τεύχος Προκηρύξεων Α.Σ.Ε.Π.) για την 31.5.2000 μπορεί με απόφασή του να μετατεθεί σε μεταγενέστερο χρόνο και πάντως όχι πέρα των έξι (6) μηνών από την ημερομηνία που έχει ορισθεί με την προκήρυξη. Περίληψη της απόφασης αυτής του Α.Σ.Ε.Π. δημοσιεύεται σε τρεις (3) τουλάχιστον ημερήσιες εφημερίδες των Αθηνών και δύο (2) της Θεσσαλονίκης και ανακοινώνεται επίσης από τα κρατικά τηλεοπτικά μέσα. 2.-(Προστίθεται περίοδος στο τέλος της παρ. 3 άρθρ. 2 Νόμ. 2525/1997, τόμ. 31, σελ. 34,212). Άρθρο 2.-Η ισχύς του παρόντος νόμου αρχίζει από 24 Απριλίου 2000, ημερομηνία δημοσίευσης στην Εφημερίδα της Κυβερνήσεως της από 24 Απριλίου 2000 Πράξης Νομοθετικού Περιεχομένου. 